आर्मीको शीर्षस्थान पक्का
कप्तान रविन खत्रीले २३ अंक र १४ असिस्टसहित डबल–डबल प्रदर्शन गरेपछि क्वीक्स बास्केटबल लिगमा त्रिभुवन आर्मी क्लबले विशाल मिलन केन्द्र (बीएमके) लाई १११–९२ ले पराजित गरको छ ।
काठमाडौँ — कप्तान रविन खत्रीले २३ अंक र १४ असिस्टसहित डबल–डबल प्रदर्शन गरेपछि क्वीक्स बास्केटबल लिगमा त्रिभुवन आर्मी क्लबले विशाल मिलन केन्द्र (बीएमके) लाई १११–९२ ले पराजित गरको छ ।खेलको पहिलो क्वाटरमा २२–१४ ले पछाडि परेको आर्मीले दोस्रो क्वाटरमा बीएमकेको अग्रता १ अंकले घटायो ।तेस्रो क्वाटरमा आक्रामक रणनीति बुन्दै ३९–१२ ले अगाडि रहेपछि आर्मी जित उन्मुख भएको थियो । बीएमकेका विकास गुरुङले ३३ अंक तथा विवेक श्रेष्ठले १८ अंक र १० रिबाउन्ड लिए पनि जित दर्ता गर्न सकेनन् । आर्मीले लगातार १२ औं जितसँगै लिगको शीर्षस्थान पक्का गरेको छ ।अर्को खेलमा साउथ साइडर्सले जेभियर कलेजलाई ६९–५७ ले हरायो । पहिलो क्वाटरदेखि अग्रता बनाएको साइडर्सले अन्तिम क्वाटरसम्म पनि अग्रता कायमै राख्यो ।विजयी टोलीका लागि १८ अंक र १४ रिबाउन्ड लिएका सञ्जय व्यञ्जनकार जुनियर खेलको म्यान अफ द म्याच चुनिए ।शनिबार कीर्तिपुरले गोल्डेन गेटको सामना गर्नेछ । पराजित भएको खण्डमा कीर्तिपुर प्लेअफबाट बाहिरिनेछ । अर्को खेलमा बीएमकेले जेभियर कलेजको सामना गर्नेछ ।